Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
USA koventaa "maksimaalista painos- tuskampanjaansa" Irania vastaan -
YK:n turvallisuusneuvoston jäsenten vastustuksesta huolimatta.
Israelin energiaministeri Juval Steinitz allekirjoitti yhdessä Egyptin, Italian,-
Kreikan, Jordanian, Kyproksen ja palestiinalaishallinnon kanssa -
itäisen Välimeren kaasufoorumin perustamisasiakirjan, -
joka tuo järjestölle virallisen kansainvälisen aseman.
EU ei onnistunut ratkaisemaan Valko-Venäjää koskevaa kiistaa, -
kun Kypros ilmoitti, ettei se tue Valko-Venäjälle asetettavia pakotteita,
ellei myös Turkkia rangaista sen käytöksestä itäisellä Välimerellä.
USA koventaa "maksimaalista painos- tuskampanjaansa" Irania vastaan -
YK:n turvallisuusneuvoston jäsenten vastustuksesta huolimatta.
YK:n pääsihteeri Antonio Guterres on sen vuoksi kiertänyt protokollaa.
Kirjeessään turvaneuvostolle Guterres kertoi, ettei hän ole ryhtynyt toimiin -
USA:n ulkoministeri Mike Pompeon kirjeen saatuaan, -
eivätkä ole muutkaan turvaneuvoston jäsenet tai sen puheenjohtaja.
Pääsihteeri selitti, että suurin osa neuvoston jäsenmaista on kirjoittanut -
neuvoston puheenjohtajana toimivalle Nigerialle, -
että USA:n kirje ei merkitse sitä, että pakotteet olisivat voimassa.
Guterresin mukaan elokuussa puheenjohtajana toiminut Indonesia -
ja syyskuun puheenjohtajamaa Nigeria ovat sanoneet, -
etteivät ne voi ryhtyä toimenpiteisiin asiassa.
Guterres totesi, ettei hän voi sen vuoksi edetä asiassa, -
"ikään kuin asiaan ei liittyisi mitään epävarmuutta".
YK ei voi ryhtyä toimiin turvaneuvoston selvityksen ollessa kesken, hän sanoi.
Lisäksi Ranska, Britannia ja Saksa lähettivät -
turvaneuvoston puheenjohtajalle perjantaina yhteiskirjeen, -
jossa ne ilmaisivat vastustuksensa USA:n päätöstä kohtaan ja väittivät, -
ettei pakotteiden palauttamisella ole oikeusvaikutuksia.
Myös Venäjä ja Kiina ovat vahvasti pakotteita vastaan.
Muiden maiden vastarinta ei näytä kuitenkaan horjuttavan Yhdysvaltoja.
Valkoinen talo antoi määräyksen, jolla pakotteet asetetaan -
uudestaan voimaan. Asiasta kertoi ulkoministeri Pompeo.
Tänään toteutan määräyksen ensimmäisen toimenpiteen -
asettamalla pakotteita Iranin puolustusministeriölle, -
asevoimien logistiikalle -
sekä Iranin puolustusteollisuus- järjestölle ja sen johtajalle.
Asetamme pakotteita myös -
Venezuelan edelliselle presidentille Madurolle.
Liki 2 vuoden ajan Iran on tehnyt yhteistyötä -
Venezuelan laittoman hallinnon kanssa YK-asevientikieltoa uhmaten.
Toimemme ovat varoitus kansainväliselle yhteisölle.
Iranin asevientikieltoa rikkovia maita uhkaavat sanktiot.
Kysymykseen Euroopan maiden vastustuksesta Pompeo vastasi -
varoittamalla YK-maita, jotka eivät noudata uutta pakotemääräystä.
Olemme tehneet selväksi, -
että kaikki YK-jäsenmaat ovat velvol- lisia asettamaan nämä pakotteet, -
myös Britannia, Ranska ja Saksa. Odotamme näiltä mailta, -
että ne asettavat kyseiset pakotteet voimaan.
USA:n puolustusministeri Mark Esper varoitti vuorostaan Irania.
Yhdysvallat reagoi jatkossakin Iranin aggressioihin, hän vakuutti.
Olemme valmiit vastaamaan Iranin tuleviin aggressioihin.
Olemme sitoutuneet -
tekemään oman osuutemme hallinnon painostuskampanjassa.
Iranin ulkoministeri Mohammad Javad Zarif kommentoi pakoteasiaa -
väittämällä yhdysvaltalaismedian haastattelussa, -
että pakotteilla ei ole merkittävämpää vaikutusta Iraniin.
Minusta tässä asiassa ei ole mitään uutta.
Eikä tällä ole mielestäni merkittävämpää vaikutusta Iraniin.
Yhdysvallat on painostanut Irania parhaansa mukaan. Se on toivonut, -
että pakotteilla Iran painettaisiin polvilleen. Näin ei ole käynyt.
Siksi USA vetäytyi ydinsopimuksesta.
Siksi se käynnisti painostuskampanjansa.
Siksi se vei päätöslauselmaesityksen turvallisuusneuvostoon.
Ja koska tämä epäonnistui, USA aloitti pakotteiden palauttamisprosessin.
USA:n puolustusministeri Mark Esper -
isännöi Israelin puolustusministeri Benny Gantzia Pentagonissa tänään.
Tapaamisessa keskusteltiin laajasti -
Iranin toimista Lähi-idässä ja muualla maailmassa.
Ennen lähtöään Gantz kertoi, että keskustelujen keskiössä on myös-
Israelin sotilaallisen etulyöntiaseman takaaminen.
Olen lähdössä USA:han, -
jossa minulla on Israelin turvallisuutta koskevia tärkeitä tapaamisia.
Tapaan USA:n puolustusministerin kollegoineen.
Keskustelemme Iranin-vastaisista toimista -
ja Israelin sotilaallisen etulyöntiaseman takaamisesta.
Muita aiheita.
Israelin energiaministeri Steinitz allekirjoitti yhdessä Egyptin, Italian,-
Kreikan, Jordanian, Kyproksen ja palestiinalaishallinnon kanssa -
itäisen Välimeren kaasufoorumin perustamisasiakirjan, -
joka tuo järjestölle virallisen kansainvälisen aseman.
Allekirjoitus tapahtui samaan aikaan, -
kun jännitteet ovat kiristyneet Turkin kanssa.
Ministeri Steinitz julkaisi tiedotteen, jossa hän kiitteli sitä, -
miten "Israelin merellä olevat kaasuvarannot mahdollistavat -
ennennäkemättömän yhteistyön arabi- maiden ja Euroopan maiden kanssa".
"Sinivalkoisen kaasun viennistä Jordaniaan ja Egyptiin on solmittu -
30 miljardin dollarin sopimuksia."
Steinitz vakuutti lisäksi, että "tämä on vasta alkusoittoa".
Sitten Brysseliin.
EU ei onnistunut ratkaisemaan Valko-Venäjää koskevaa kiistaa, -
kun Kypros ilmoitti, ettei se tue Valko-Venäjälle asetettavia pakotteita,
ellei myös Turkkia rangaista sen käytöksestä itäisellä Välimerellä.
EU:n ulkoministerien kokouksen edellä Kyproksen ulkoministeri korosti,
että EU:n on oltava toimissaan johdonmukainen.
Emme voi reagoida kaikenlaisiin -
perusarvojemme ja periaatteidemme loukkauksiin à la carte -mallilla.
On toimittava johdonmukaisesti.
Uskon, ettei diplomatia voi päätyä umpikujaan. Olen valmis-
toimeenpanemaan EU-ulkoministerien kokouksessa sopimamme päätökset.
Saksa estää tällä hetkellä EU:ta -
ryhtymästä kovempiin toimiin Turkkia vastaan.
Maa toivoo diplomatian voittavan itäistä Välimerta koskevassa kiistassa.
Sen seurauksena Kypros kieltäytyi -
antamasta tukeaan Valko-Venäjän pakotteille.
Vaadimme yksimielisyyttä, mistä nyt puuttuu yksi maa: Kypros.
Kypros ei vastusta pakotteiden asettamista Valko-Venäjälle, -
mutta se ei katso voivansa äänestää pakotteiden puolesta, -
koska sen mukaan myös Turkille tulee asettaa pakotteita samanaikaisesti.
Sitten Libyaan.
Libyan kansallisen armeijan johtaja Khalifa Haftar ilmoitti viikonloppuna, -
että öljyntuotanto käynnistyy jälleen 8 kuukauden saarron jälkeen.
Ilmoitan, että öljyntuotanto ja -vienti jatkuvat jälleen -
kaikkien vaatimusten edellyttämällä tavalla.
Näin taataan se, että öljytulot jaetaan oikeudenmukaisesti -
eikä niitä varasteta tai käytetä terrorismin tukemiseen.
Nämä ovat edellytyksenä -
tuotannon ja viennin käynnistämiseksi uudestaan.
Haftarin päätös tuli sen jälkeen, -
kun kilpaileva poliitikko lännen tuke- masta Tripolin hallituksesta ilmoitti, -
että öljytulojen reilua jakoa varten perustetaan komitea.
Itäisten joukkojen asettama saarto on aiheuttanut Libyalle -
9 miljardin dollarin menetykset tänä vuonna.
Saarron asettaminen perustui aluksi -
väitteisiin Tripolin hallitukseen syvään juurtuneesta korruptiosta.
Saarrosta on tullut merkittävä este rauhanponnisteluille sen jälkeen, -
kun Haftarin hyökkäys Tripoliin murtui kesäkuussa.
Kiitos seurasta! Osana TV7:n rukousaloitetta kannustan teitä -
rukoilemaan kanssamme tänään rauhaa ja pelastusta Hondurasille.
Rukoillaan edelleen rauhaa ja pelastusta Jerusalemille ja Israelille.
Muistetaan myös kaikkia, joita korona talousvaikutuksineen koettelee.
Kiitos kumppaneillemme uskollisesta tuestanne TV7:n Jerusalem-työlle.
Rohkaisen teitä tuomaan uusia katselijoita tuotantomme pariin.
Olen Jonathan Hessen. Hyvää illan jatkoa! Huomiseen.